2A Jln Sitiawan

Lim Gardens

30100 Ipoh

20/3/2019

Kepada

YAB Tun Dr Mahathir Mohamad

Perdana Menteri Malaysia

YAB Tun,

**Per: Moratorium dan Kajian Semula Terhadap Skim MySalam**

Kami, kumpulan dan individu yang menandatangani / mengendors surat rayuan ini, amat tidak selesa dengan skim MySalam yang telah dilancar oleh Kerajaan Malaysia baru-baru ini. Daripada kenyataan-kenyataan yang dikeluarkan oleh Menteri Kewangan dan Menteri Kesihatan, kami dapat memahami bahawa skim MySalam mengandungi dua komponen

Komponen I: Bayaran RM 8000 sekali gus kepada individu-individu dalam golongan B40 yang berumur 18 hingga 55 tahun sekiranya mereka mengidap 36 jenis penyakit;

Komponen II: Bayaran RM 50 sehari untuk kemasukan ke Hospital Kerajaan untuk kumpulan yang sama, dengan had maksima 14 hari setiap tahun.

Kami juga difahamkan bahawa Syarikat Insurans Great Eastern akan dibayar lebih kurang RM400 juta setahun (premium RM112 seorang untuk 3.7 juta individu) untuk jangka masa 5 tahun untuk membekalkan perlindungan ini kepada kumpulan sasaran dalam golongan B40. Mengikut kenyataan Menteri Kewangan bayaran ini adalah daripada dana RM 2 bilion yang telahpun dibayar oleh Syarikat Great Eastern kepada Kerajaan Malaysia supaya dikecualikan syarat menjual 30% daripada sahamnya kepada institusi Malaysia seperti KWSP dan PNB.

Kami terima baik hasrat kerajaan menghulurkan bantuan kepada rakyat B40 walaupun negara dibebani oleh hutang daripada pentadbiran BN sebelum ini. Tetapi beberapa perkara dalam skim ini menimbulkan kedugaan dan kerisauan di kalangan pihak kami. Satu antara perkara ini adalah hakikat bahawa pihak kerajaan belum lagi melaksanakan satu penilaian aktuarial terhadap pakej yang ditawarkan oleh Great Eastern.

Terdapat beberapa klausa pengecualian (exclusion clauses) dalam skim MySalam ini yang akan mengelak ramai pesakit yang mengidap 36 penyakit-penyakit tersebut daripada menerima manfaat skim ini. Memang, skim ini tidak akan memberi manfaat kepada pesakit yang berumur lebih daripada 55 tahun dan pesakit yang didiagnosis sebelum 1/1/2019. Selain daripada ini, untuk beberapa jenis penyakit pampasan hanya akan dibayar apabila penyakit itu sampai ke takat pesakit tidak boleh melakukan ADL (activiti harian).

Oleh kerana syarat-syarat pengecualian ini, adalah mustahil seseorang pesakit dengan penyakit Parkinsons (#30) akan menerima RM 8000 dalam jangka masa 5 tahun yang akan datang, kerana penyakit ini biasanya berlaku di kalangan orang yang berusia lebih daripada 70 tahun, dan ambil masa lebih daripada 10 tahun untuk sampai tahap yang menyekat aktiviti harian dalam rumah (ADL). Kes pesakit Parkinsons yang menghadapi masalah melaksanakan ADL sudah tentu telah didiagnosis 10 tahun sebelum ini dan oleh itu ia akan dikecualikan. Kes baru Parkinsons yang didiagnosed selepas 1/1/2019 tidak akan sampai ke tahap di mana mereka tidak dapat melakukan ADL dalam jangka masa 5 tahun. Syarat ADL ini juga akan mengecualikan ramai pesakit dengan meningitis (#3), encephalitis (#13) dan head injury (#24) daripada menerima manfaat skim MySalam.

Selain daripada syarat ADL juga ada syarat “permanency” ataupun kehilangan upaya kekal untuk penyakit meningitis, encephalitis dan head injury. Adakah kemungkinan bahawa syarikat Great Eastern akan menolak tuntutan pesakit yang mengidap penyakit-penyakit ini walaupun mereka memenuhi syarat mengalami kesusahan dengan aktiviti harian (ADL) dengan alasan “permanency” itu?

Ada juga syarat pengecualian yang tidak dinyatakan dengan jelas – serangan jantung (#18), kelemahan jantung ataupun cardiomyopathy (#8) dan barah (#7) hanya layak merima bayaran RM 8 ribu jika penyakit mereka cukup teruk - “of a specified severity”. Adakah kerajaan Malaysia tahu mengenai tahap keterukan (severity) penyakit-penyakit ini yang ditetapkan sebagai kelayakan menerima bantuan RM 8000? Ataupun adakah Menteri Kewangan percaya sahaja keikhlasan syarikat Great Eastern tanpa melakukan kajian terperinci terhadap kuantum bantuan yang akan diterima oleh golongan B40 melalui skim MySalam ini?

Kami rasa adalah amat perlu skim MySalam ini ditangguh sementara supaya satu kajian aktuarial boleh dijalankan untuk mendapat anggaran terhadap kuantum bayaran yang dijangka dalam satu tahun mengikut skim MySalam selepas semua syarat-syarat pengecualiannya diambil kira. Jika kuantum ini jauh kurang daripada RM400 juta yang kena dibayar oleh kerajaan untuk perlindungan skim ini, kita harus membatalkan skim MySalam dan mencari kaedah lain untuk mengguna bayaran pampasan RM 2 bilion bagi kebajikan golongan B40.

Satu antara kaedah yang boleh dipertimbangkan adalah untuk mengguna amaun ini untuk membantu pesakit daripada golongan B40 membayar alat dan perkakas yang sekarang perlu dibeli oleh pesakit hospital kerajaan seperti plate besi dan skrew untuk pembedahan otopedik, lens mata untuk pembedahan selaput mata (catarract), drug eluting stent untuk prosedur angioplasty dan sebagainya. Ini merupakan satu beban besar pada pesakit daripada golongan B40, dan bantuan membeli alat-alat ini akan amat meringankan beban finans mereka.

Kami berharap YAB Perdana Menteri boleh mencampur tangan dalam perkara ini untuk memastikan RM 2 bilion daripada Syarikat Great Eastern diguna secara yang terbaik untuk rakyat B40.

Terima kasih.

…………………………………. …………………………………. …………………………………

…………………………………. …………………………………. …………………………………

Surat Rayuan ini diendors oleh:

1. Agora Society
2. Aliran
3. Association of Toy Libraries Malaysia
4. All Women’s Action Society (AWAM)
5. Baramkini
6. Blindspot
7. Childline Malaysia, MCTF
8. Child Development Initiative Malaysia
9. Citizens’ Health Initiative
10. Concerned Citizens' Group
11. El Shaddai
12. Federation of Reproductive Health Associations Malaysia (FRHAM)
13. Foreign Spouses Support Group (FSSG)
14. Gabungan Pembebasan Akademik
15. G25 Malaysia
16. Health Equity Initiatives
17. Jaringan Raykat Tertindas (JERIT)
18. Komrad Borneo
19. Kuliah Buku (KUBU)
20. Malaysian Chinese Association (MCA)
21. Malaysian Council for Child Welfare
22. Malaysian Hindu Youth Council
23. Malaysian Dravidian Association
24. Malaysia Muda
25. Malaysia Rare Disorders Society
26. Marhaen Institute
27. Myskills Foundation (MSF)
28. Parti Murbah
29. Persatuan Sahabat Wanita
30. Parti Socialis Malaysia (PSM)
31. Pusat Komunikasi Masyarakat (KOMAS)
32. Sabah Women Action Resource Group
33. Sahabat Rakyat (SR)
34. SAVE Rivers
35. Saya Anak Bangsa Malaysia
36. Suara Rakyat Malaysia (SUARAM)
37. Sunflower Electoral Education Movement (SEED)
38. Tenaganita
39. Women Development Organisation Malaysia
40. Yayasan Chow Kit (YCK)

Dan oleh:

1. Tan Sri Hasmy Agam
2. Prof. Emeritus Chan Chee Khoon
3. Datin P. H. Wong
4. Dato' Dr Amar-Singh HSS
5. Datin Dr. Lim Swee Im
6. Dato’ Dr. Narimah Mat Awin
7. Dr. Aaron Fernandez
8. Mr. Anil Netto
9. Dr. Chee Heng Leng
10. Mr. Choo Seow Theang
11. Dr. David Quek
12. Mr. Henry Loh Kee Wey
13. Ms. Ho Yock Lin
14. Ms. Irene Xavier
15. Mr. Jeremy Kwan
16. Mr. Joseph Paul Maliamauv
17. Ms. Josie M. Fernandez
18. Ms. Katrina Maliamauv
19. Mr. Lee Kek Siong
20. Dr. Mary Cardosa
21. Ms. Mary Shanthi Dairiam
22. Mr. Mohd Nasir
23. Mr. Muhammad Sha’ani b. Abdullah
24. Ms. Nisha Subanayagam
25. Ms. Noor Farida Ariffin
26. Mr. Ng Kian Nam
27. Dr. Patricia Martinez
28. Dr. Prema Devaraj
29. Dr. Raj Karim
30. Ms. Ramani Gurusamy
31. Dato Dr. Ronald McCoy
32. Ms. Sarasvathy Muthu
33. Dr. Sharifah Munirah Alatas
34. Ms. Sharmila Sekaran
35. Dr. Subramaniam Pillai
36. Dr. Syed Husin Ali
37. Dr. Tan Ai Mei
38. Ms. Tham Hui Ying
39. Dr. Tium Ling Ta
40. Dr. TK Wong
41. Dr. Toh Kin Woon
42. Dr. Uma Devi Palanisamy
43. Dr. Wan Namaziah
44. Mr. Wee Soon Cheng
45. Ms. Wong Mei Lee
46. Ms. Yap Sook Yee
47. Ms. Yeong Moh Foong